# Moviment Democràtic dels Pobles del Sud d'Etiòpia

El Moviment Democràtic dels Pobles del Sud d'Etiòpia (Southern Ethiopian People's Democratic Movement (SEPDM) és un partit polític d'Etiòpia governant a la regió dels Pobles del Sud, i afiliat al Front Democràtic Revolucionari Popular Etíop que governa a Etiòpia i al seu torn està controlat pel partit regional Front Popular d'Alliberament de Tigre. A les eleccions d'Etiòpia del 15 de maig del 2005, les darreres en què va participar l'oposició, el Front va obtenir 327 de 527 escons del Consell de Representants del Poble. A les regionals de l'agost del 2005 va obtenir 271 escons de 348 que hi ha a l'Assemblea de la regió (oficialment Nacions, Nacionalitat i Pobles de la Regio Meridional/Southern Nations, Nationalities, and People's Region SNNPR). El partit va anunciar que a les eleccions locals del 2008 presentaria 790.000 candidats a nivells de woreda i kebele, ciutats i assemblea regional. El 2008 va obtenir 10 escons a l'assemblea regional (eleccions parcials), el 850 representants que s'elegien a les 13 zones, el control de les 123 woredes i el de 20 ciutats, i gran nombre de kebeles

## Història

Es va fundar el 1992 per la unió d'una vintena de partits que van agafar el nom de Front Democràtic dels Pobles del Sud d'Etiòpia. Aquests partits van decidir, en teoria de manera voluntària, unir cinc regions del sud en una única regió. El seu congrés fundacional fou a Hawassa del 6 al 29 d'octubre de 1992 i 17 partits van formar la Southern Ethiopian Peoples' Democratic Coalition (GPDF, OPDF, KPDU, HNDO, YNDM, WPDF, KPC, SLM, GPDO, BPDO, OmPDM; DPDM, TPDU, OPDU i KNDO) sota la direcció de Beyene Petros (una coalició menor de deu partits, que en fou la base, la United Southern Ethiopian Peoples USEP, estava dirigida per Haile Wolde Michael) si bé després es va separar un partit i van quedar setze; cinc partits foren expulsats l'abril de 1993; finalment els que restaven van decidir unificar-se el novembre de 1993 sent president Abate Kisho; el primer congrés de l'organització unida es va fer del 2 al 5 de setembre de 1994 i el tercer del 9 al 23 de desembre de 1997; el tercer congrés es va fer el 2000 i el quart del 15 al 18 de setembre del 2003; en aquest darrer es va decidir el canvi de la paraula "Front" del seu nom, per Moviment. El cinquè congrés es va fer del 15 al 19 de setembre de 2005.

## Notes

* ↑ «Ethiopian House of Peoples' Representatives Website». Arxivat de l'original el 2006-03-22. [Consulta: 3 juny 2012].
* ↑ African Elections Database
* ↑ "SEPDM to field over 790,000 candidates for upcoming election" Arxivat 2011-09-27 a Wayback Machine. (Walta Information Center)
* ↑ "The National Electoral Board of Ethiopia Official Result of the Local and By-Elections Held on April 13 and April 20, 2008" Arxivat de maig 25, 2011, a Wayback Machine., Walta Information Center, May 2008 (accés 17 de març de 2009)
* ↑ "About EPRDF" Arxivat 2009-05-08 a Wayback Machine., Ethiopian People's Revolutionary Democratic Front website (accés el 29 de maig de 2009)
* ↑ Aquestos partits eren: Guragé People's Democratic Front GPDF del Dr Fekadu Gedamu i Fantahun Haile-Michael, fundat el 1991. Omotic People's Democratic Front OPDF de Fitawrari Mekonnen Dori i Demessa Tsara, fundat el setembre de 1991 Kaffa People's Democratic Union/Organization KPDU/KPDO de Zewede Otoro i Ashenafi Mamo, fundat el juliol de 1991 Hadiya Democratic Union o Hadiya National (or Nationality) Democratic Organization (HDU-HNDO) de Beyene Petros i Tewodros Ephrem, fundat el 1968 i refundat l'octubre de 1991. Yem National Democratic Movement (YNDM abas YNM) de Wolde Yesus Lofe, fundat el setembre de 1991. Wollaita People's Democratic Front, WPDF, fundat 1991. Kambata People's Congress KPC de Tesfaye Habisso i Teketel Mekeeso, fundat l'agost de 1991. Sidama Liberation Movement SLM de Wolde-Amanuel Duballe i Betena Hotesso, fundat el 1978, dividit en dos el novembre de 1992 Gedio People's Democratic Organization GPDO d'Alesa Mengesha, fundat el setembre de 1991, expulsat l'abril de 1993 (oficialment març de 1994) Burji People's Democratic Organization BPDO de Tilahun Endeshaw, fundat l'agost de 1991 Omo People's Democratic Movement/Union OmPDM, fundat 1991. Dawro People's [Revolutionary?] Democratic Movement DP[R]DM, fundat l'octubre de 1991. Timbaro People's Democratic Union/Organization fundat l'octubre de 1991. Ogaden People's Democratic Union OPDU de Hassan Gurhan Ibrahim (fins al febrer de 1992 en què va morir), fundat el 1991. Kabena Nationality Democratic Organization KNDO, fundat el 1991